**Arcadi Espada Enériz**, nado en Barcelona en 1957, é un escritor e xornalista español. Coñecido nos seus primeiros anos como Arcadio Espada, licenciouse en Ciencias da Información na Universidade Autónoma de Barcelona en 1981.

Traxectoria
-----------

### Actividade profesional

Dende 1977 colaborou en diversos medios xornais como *Mundo Diario*, *El Noticiero Universal*, *La Vanguardia*, *Diario de Barcelona*, *El País* ou *El Mundo*. Dende novembro de 2010 até febreiro de 2011 foi director do Instituto Ibercrea. Escribe diariamente no blog *El Mundo por dentro*. Colabora no programa de Onda Cero *Más de Uno*. É Premio Francisco Cerecedo (2000) e premio Cidade de Barcelona de Literatura (por *Contra Catalunya*) e Espasa de Ensayo 2002 (por *Diarios*). Entre os seus mestres máis queridos atópase Josep Pla, ó cal dedicou diversas investigacións sobre a súa vida e obra, incluído un ensaio sobre o diario que escribiu entre 1965 e 1968 e que foi publicado de xeito póstumo co título *Notes per a un diari*.

### O proxecto *Factual*

Dende 2009 e até o 27 de xaneiro de 2010, día no que presentou a súa dimisión, foi director do xornal dixital *Factual*. A súa saída debeuse, segundo as súas palabras, «ó recorte que pretende aplicar a empresa ó orzamento de funcionamento e ás súas discrepancias co modelo e a orientación do xornal». «O único que me comunicou a empresa é que o xornal que eu facía lle parecía moderno de máis, demasiado intelectual e demasiado educado e eu funme do xornal porque eu quería facer iso». Coa saída de Espada, un bo número de redactores e colaboradores, entre eles a directora adxunta, Cristina Fallarás, saíron tamén.

### Actividade política

Na súa mocidade, durante a transición, foi militante do PSUC. Máis tarde, definiuse a si mesmo como «socialdemócrata».

É un dos promotores da plataforma cívica Ciutadans de Catalunya, que promoveu a creación dun partido político, Cidadáns-Partido da Cidadanía (C's), no que non se integrou. Foi moi crítico co líder de C's, Albert Rivera, de cuxa reelección chegou a dicir que era unha «mala nova». Ó longo de 2007, dende que se tivo noticia da creación da Plataforma Pro, Espada apoiou activamente a creación do partido Unión Progreso e Democracia (UPyD), a cuxo acto de presentación en Madrid asistiu o 29 de setembro de 2007. Durante o verán de 2014 promoveu a creación do movemento Libres e Iguales, a cuxo manifesto se presentou o 15 de xullo na escalinata do Congreso dos Deputados.

En agosto de 2018 foi identificado polos Mossos d'Esquadra xunto a outras sete persoas por pintar con spray vermello un lazo amarelo colocado nunha rotonda da localidade de L'Ametlla de Mar.

Premios
-------

* 1997: Premio Ciutat de Barcelona de Literatura en lingua castelá, por *Contra Catalunya.*
* 2000: Premio de periodismo Francisco Cerecedo.
* 2002: Premio Espasa de Ensaio, por *Diarios*

Notas
-----

1. ↑  "Ibercrea.". Arquivado dende o orixinal o 20 de marzo de 2018. Consultado o 26 de febreiro de 2020.
2. ↑  El Mundo por dentro.
3. ↑  «Me refiero al periodismo» y «Cuestión de tiempo», artículos de Arcadi Espada sobre el proyecto, publicados en Esquire en febrero y marzo de 2010 respectivamente y reproducidos en el blog del autor.
4. ↑  «Algunas líneas.» artículo de despedida de Espada. Actualmente retirado de la web, su contenido puede leerse en «Arcadi Espada deja Factual», *La Huella Digital.es*, 27 de xaneiro de 2010.
5. ↑  Lucía Fernández, «Arcadi Espada abandona Factual.» PD 28-1-10.
6. ↑  Cristina Fallarás, «Así sucedió.» 30-1-10.
7. ↑  Arcadi Espada: "Ara no hi ha centralisme, és una mentida", *Ara.cat*, 2 de agosto de 2012.
8. ↑  Espada, Arcadi (9 de outubro de 2018). "Somos fachas y somos españoles". *El Mundo*. Consultado o 18 de febreiro de 2019).
9. ↑  «Arcadi Espada considera una «mala noticia» la reelección de Rivera.»
10. ↑  Libres e Iguales
11. ↑  Gubern, À. "Identifican al periodista Arcadi Espada por pintar de rojo un lazo amarillo en una rotonda". *abc.es*. Consultado o 14 de outubro de 2018.
12. ↑  "Premis Ciutat de Barcelona". *enciclopedia.cat* (en catalán). Consultado o 21-4-2020.
13. ↑  "XVII edición del Premio de Periodismo «Francisco Cerecedo» (2000)". *apeuropeos.org* (en castelán). 20-11-2000. Consultado o 21-4-2020.

Véxase tamén
------------

### Ligazóns externas

* Diarios de Arcadi Espada.
* El Mundo por dentro y por fuera. Blog de Arcadi Espada en *El Mundo*.
* Diario del Año de la Peste. Blog sobre o proceso secesionista catalán.

|  |  |
| --- | --- |
| Control de autoridades | 
* Wd: Q8203359
* WorldCat
* VIAF: 117017518
* BNE: XX929576
* BNF: 13022222b
* CANTIC: a10668068
* Dialnet: 118535
* FAST: 306681
* GND: 129368482
* ISNI: 0000 0000 8413 7290
* LCCN: n92070989
* NTA: 260088919
* OL: OL5776227A
* SUDOC: 057250472

 |